Eilne suviselt kaunis ilm soosis Paikuse valla pikima tavaga  Seljametsa külalaada toimumist. Kauplejaid saabus Seljametsa kooliõuele üle Eesti: Põlvamaalt, Tartust, Tallinnas, Rakverest, Viljandist, muidugi ka lähemalt naabervaldadest - kokku kuni 50 müüjat. Huvipakkuvamad olid käsitöötooted, millega kaubeldi Seljametsa muuseumiga külgneva pika kitsa teeraja ääres. Ülejäänud avaral territooriumil jäi kõikjal silma enamasti tööstuskaupade valik. Nagu eelmistelgi kordadel,  oli seekordki laadal osalemine soodne ja külastajatel kõigile üritustele kaasaelamine täiesti tasuta.